Temeljem Sporazuma o udruživanju lokalnih turističkih zajednica s područja otoka Korčule, Turistička zajednica Grada Korčule kao koordinator u ime potpisnica, turističkih zajednica općina Vela Luka, Blato, Smokvica i Lumbarda, upućuje:

**Poziv za uključenje u projekt „Korčula island“**

Projekt označavanja kvalitete (labelling) pod imenom „Korčula island“ je zajednički projekt turističkih zajednica otoka Korčule. Riječ je o skupini standarda i mjerila kojima se želi stvoriti nova osnova za povezivanje nostelja svih oblika smještajnih kapaciteta odnosno nuditelja usluga u turizmu posebnih interesa oznakom kvalitetet. Nadopuna je to postojećeg sustava kategorizacije s ciljem povećanja kvalitete usluge i konkurentnosti.

**Prednost uključivanja u sustav označavanja kvalitete za nositelje je prvenstveno promidžba** u okviru aktivnosti lokalnih turističkih zajednica i to putem:

* **službenih internetskih stranica,**
* **otočne internetske stranice,**
* **tiskanih materijala koji će se distribuirati u turističkim uredima, putem turističkih sajmova ili prezentacija.**

**Način prijave:**

* Ispunite prijavnicu i dostavite **u ured Vaše LTZ najkasnije do 06. kolovoza 2021. godine;**
* Priložite fotokopiju dokumenta kojim se dozvoljava bavljenje djelatnošću (za smještaj isti je dostupan u e-visitoru te ga nije potrebno dostavljati);
* Priložite minimalno 5 fotografija objekta **u digitalnom formatu** (fotografije će se koristiti za promidžbu Vašeg objekta stoga moraju biti prihvatljive kvalitete - široke minimalno 1900 piksela i snimljene u \*.jpg formatu. Fotografije nazvati na sljedeći način: *"ime odredišta ime subjekta smještajni kapacitet 00x.jpg"*).

Nakon što se utvrdi da objekt odgovara zadanim kriterijima, moći ćete istaknuti oznaku kvalitete na predmetnom objektu, te ostvariti prednost od ponuđene promidžbe.

Sve detalje i informacije možete dobiti u uredu Vaše lokalne turističke zajednice!

S poštovanjem,

 Hana Turudić

 Direktorica TZG Korčule